Trusselsiktet islamisttalsmann presset til å slutte som fotballdommer
I ungdomstiden gikk han på Norges Toppidrettsgymnas og han står fortsatt oppført som fotballdommer. Nå står han i spissen for et voksende og radikalt islamistmiljø. Senest i fjor var han dommer i en fotballkamp i 3. divisjonskampen mellom Romsås og Høland. Det endte med at han blåste av tre minutter før kampslutt. Årsaken skal ha vært at han følte seg truet av en Romsås-spiller, etter å ha blåst straffe for bortelaget. I media har han brukt navnet «Ubaydullah Hussain».- I fjor ble hans ytringer via sosiale medier rapportert til dommerkomiteen, og han ble innkalt til møte med fotballkretsen, sier kommunikasjonsdirektør Svein Graff i Norges Fotballforbund til VG Nett. - I møtet presiserte vi NFFs etiske retningslinjer og poengterte at vi ikke kan ha dommere som bryter våre regler. Etter dette valgte Hussain å gi seg som dommer, og han har ikke dømt fotballkamper denne sesongen, sier Graff.- Han er overhodet ikke egnet til å være fotballtrener. Han dokumenterer med sine uttalelser at han er totalt uegnet til å være rollemodell og ta vare på barn og unge. Slike som ham bør ikke få mulighet for å gjøre det i fremtiden, slike folk har vi ikke bruk for i fotballen, sier idrettspolitisk talsmann Øyvind Korsberg i Fremskrittspartiet. Han står fortsatt oppført som fotballdommer. Det har torsdag ikke lykkes VG Nett å komme i kontakt med klubben han dømte for. -NFF kan ikke uten videre utestenge spillere, dommere eller trenere som kommer med sterke private ytringer, men vi fordømmer rasistiske uttalelser, trusler eller annen sjikane. Personer med slik oppførsel ønsker vi ikke i norsk fotball, sier Svein Graff i NFF.Hussain ble kjent i offentligheten da han sto frem som talsmann for gruppen «Profetens Ummah». VG Nett kunne da avsløre at han i vår var i konflikt med moskeen World Islamic Mission, etter at han holdt en tale i moskeen med et svært radikalt budskap. Han har også i en periode vært nettredaktør for en annen, hovedsakelig pakistansk Oslo-moske.VG Nett vet at Ubaydullah Hussain har blitt anmeldt og siktet for to trusler mot journalister som jobber i norske riksmedier. Han ble for en tid siden innkalt til avhør, men hans advokat John Christian Elden skal ikke ha ønsket å møte opp med sin klient før han hadde fått dokumentinnsyn. I dag tok politiet ut siktelse og besluttet å pågripe ham. Ubaydullah Hussain har de siste månedene vært i søkelyset etter flere kontroversielle uttalelser. Nylig ble han anmeldt av Frp etter at han uttalte at han hjelper unge norske statsborgere med å reise til Syria. Han åpnet også for at mindreårige kunne dra til det krigsherjede landet for å slutte seg til det væpnede opprøret mot presidenten. I Facebook-meldinger tirsdag kommenterte den profilerte islamistlederen VGs artikkel, der norske jøder gir uttrykk for at de savner politibeskyttelse.Han er ikke siktet for dette. «Jeg skal gi dem beskyttelse jeg, inshallah. Så fort jeg har tatt jegerprøven og får tak i en AK47» heter det i meldingen. - Det er en åpen kommentar, og det får være opp til hver enkelt å spekulere i hva som menes med den kommentaren. Jeg vil verken avkrefte eller bekrefte at det er en trussel, sier Ubaydullah Hussain i en kommentar til sine skriverier på Facebook til NRK. Familien til Hussain ønsket torsdag ikke å snakke med VG. Hussains advokat Jon Christian Elden ønsker ikke å kommentere sin klients tidligere karriere som fotballdommer.
Den trusselsiktede islamisttalsmannen Arslan Maroof «Ubaydullah» Hussain har i flere år vært dommer i 3. divisjon og Norway Cup.